***PREPIŠI ONO ŠTO JE OBILJEŽENO CRVENIM SLOVIMA***

***Razbojnici****(*[*njem.*](https://hr.wikipedia.org/wiki/Njema%C4%8Dki_jezik)***Die Räuber****) kazališno je djelo*[*njemačkog pisca*](https://hr.wikipedia.org/wiki/Njema%C4%8Dka_knji%C5%BEevnost)*[Friedricha Schillera](https://hr.wikipedia.org/wiki/Friedrich_Schiller%22%20%5Co%20%22Friedrich%20Schiller) iz 1781. godine. Djelo govori o dva brata; jedan je buntovnik i karizmatik, drugi je hladan i proračunat, koji se bore za ostavštinu svog oca. Razbojnici je djelo u pet činova i to je prvo Schillerovo kazališno djelo. Djelo govori o slobodi i privrženosti zakonu, ljudskosti, pobuni i borbi između dobra i zla. Tradicijski računa* *se da ovo djelo pripada [Sturm und Drang](https://hr.wikipedia.org/wiki/Sturm_und_Drang%22%20%5Co%20%22Sturm%20und%20Drang)-pokretu.*

Kratki sadržaj:

Uviđajući superiornost svog brata u svakom pogledu, Franz Moor nastoji na nepošten način izboriti mjesto koje u očevu srcu, a i u oporuci zauzima Karl. Zbog sasvim neznatnih mladenačkih grijeha, ali pod dojmom teških kleveta kojima Karlovu ništavost dokazuje Franz, stari i bolesni Moor odluči razbaštiniti voljenog Karla. Karl je, iako mladački neobuzdan i sklon pustolovinama, u duši pošten i pravedan pa se zato revoltiran očevom odlukom zaista uputi na stranputicu. Postaje vođa razbojničke družine vođen ogorčenjem i žarkom željom za osvetom nepravednim i nemilosrdnim ljudima. Franz, iako je postao nasljednik grofovskog imanja svoga oca, nema dovoljno strpljenja da sačeka starčevu smrt. Pokušava ga dokrajčiti lažnom viješću da je Karl mrtav. Spletka, međutim, biva loše izvedena i Franz je prisiljen nasilno zatvoriti bolesnog oca, a kako želi baš sve što pripada Karlu, nastoji zadobiti i Karlovu zaručnicu Amaliju. Kao vođa razbojničke družine Karl čini ili je odgovoran za mnoga zlodjela. On se zaista gnuša svojih djela, ali je žeđ za osvetom sve potisnula. Ipak, čežnja za domom natjera ga da se prerušen uputi na očev dvor. Tamo razotkriva sve Franzove spletke, a kad oca oslobodi zatočeništva, odluči se osvetiti zlom bratu. Franz u silnom strahu od pravedne kazne izvrši samoubojstvo pa razbojnici koje je po njega poslao Karl dovode samo Amaliju. Karl razapet između težnje za mirnim životom spoznaje o počinjenim zločinima koji se ne daju izbrisati. Amalija spoznaje da joj bez Karla život ne bi značio ništa, pa radije pristaje umrijeti od njegove ruke nego živjeti bez njega. Izvršivši tu, za njega najtežu kaznu, Karl se predaje vlastima, postajući tako moralni pobjednik nad svim zlima koja su bila suprotstavljena.

**Karl Moor-** *pravo je oličenje romantičarskog junaka: buntovan je , preosjetljiv, ekstremnih reakcija i osjećaja, nije spreman činiti kompromise sa svijetom prosječnosti i nedosljednosti kojim je okružen. Njegovo idealističko poimanje ljudi i života trenutačno je razoreno kad saznaje za okrutnu odluku svoga oca. Spletka njegova brata ipak ne uspijeva uništiti vjeru u ljudsku humanost, pa Karl u dnu duše zadržava , a poslije i dokazuje, vjeru u plemenitost svog oca i postojanje više pravde u životu i među ljudima.*